                বঙ্গবন্ধু

                         পি.সি.দাস

অসুরের পদাঘাতে বিপন্ন ধরা

কাটতে না কাটতে ‘হায়,হ্যালো' এর খরা

অস্তিত্ব বিনাশে হিংস্র হায়ানা

মায়ের ভাষায় মোদের কথা বলতে দিবেনা;

কুরুক্ষেত্রে হস্তিনাপুর পেয়েছিল অর্জুন

হে বঙ্গবন্ধু, অর্জুন সারথী,আমরা বঙ্গবাসী পেয়েছি তোমায়

একাত্তরের যুদ্ধকাননে নির্মোহ নির্ঘুম।

তোমার সুকৌশলী বলীষ্টচেতা সাহসী বজ্রধ্বনী

৭ ঈ মার্চের অগ্নিঝরা মুক্তির গানখানি

ভীতুরে করেছে নির্ভয়,অবলারে দিয়েছে বল

৭১ এ মুক্তির চাকা করেছে সফল।

তোমায় হারিয়ে আজ জাতি দিশাহারা

আত্নঘাতী অভিশাপে বিষবাষ্প যেন

জাতির নিঃশ্বাস

ক্ষমা কর হে জাতির পিতা,ক্ষমা কর নিজ গুণে।

পথ দেখাও হে আলোর দিশারী

অন্ধকার ঘুচাবে না জাতির জীবনে

তোমার নিঃশর্ত ক্ষমাবিনে।

তাইতো ক্ষমা চাহি হে পিতা

ক্ষমা করো অজ্ঞ স্বার্থান্বেষী সন্তানেরে

যার কল্যান কামনায় জীবন বিলিয়েছ অকাতরে।